Oh Jin-hyek

Oh Jin-hyek (, s. 15. elokuuta 1981 Yeonmu) on eteläkorealainen jousiampuja ja kaksinkertainen olympiavoittaja. 182 senttimetriä pitkä ja 100 kilogrammaa painava Oh edustaa NH Home Shopping -seuraa. Hänet tunnetaan lempinimellä Tansan Dweji.

Ura 
Oh saavutti henkilökohtaisen kilpailun olympiakultaa vuoden 2012 kesäolympialaisista Lontoosta. Tuo kulta oli Ohin uran ensimmäinen henkilökohtainen arvokisavoitto. Samoista olympialaisista hän voitti myös pronssia joukkuekilpailuista. Oh oli voittamassa kultaa myös vuonna 2021 järjestettyjen Tokion olympialaisisten joukkuekilpailusta. Samassa joukkueessa ampuivat myös Kim Je-deok ja Kim Woo-jin.

MM-kilpailuista Ohilla on kolme joukkuekultaa, yksi sekajoukkuekulta, kaksi henkilökohtaista hopeaa sekä joukkuekilpailun pronssia. Vuonna 2013 Oh voitti maailmancupin kokonaiskilpailun. Aasian kisoista hänellä on yksi joukkuekulta, yksi henkilökohtainen kulta ja yksi joukkuepronssi.

Lähteet 

Eteläkorealaiset jousiampujat
Eteläkorealaiset olympiavoittajat
Vuonna 1981 syntyneet
Elävät henkilöt